N Á R O D N Á R A D A S L O V E N S K E J R E P U B L I K Y

**V. volebné obdobie**

**Návrh zákona**

**z ................. 2011,**

**ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení zákona č. 86/2008 Z. z. a zákona č. 540/2008 Z. z. sa mení a dopĺňa takto:

V § 2 sa v ods. 1 písm. a) vypúšťajú slová „a údaj o tom, či ku dňu začatia stavebného konania bolo získané vlastnícke právo alebo iné právo k nim, alebo či bol urobený úkon na jeho získanie“.

V § 2 ods. 2 písm. a) znie: „doklady preukazujúce vlastnícke právo alebo iné právo4) stavebníka k jednotlivým pozemkom,“

§ 3 sa vypúšťa.

§ 4 znie: „§ 4 Súčasťou stavebného povolenia sú povolenia na odstránenie stavieb v trase diaľnice, ktoré je nevyhnutné asanovať, a povolenia na uskutočnenie súčastí diaľnice.“

V § 5 ods. 1 sa vypúšťa písm. a). Doterajšie písmená b) a c) sa označujú ako písmená a) a b).

V § 5 sa vypúšťa ods. 2.

§ 7a sa vypúšťa.

§ 8 sa vypúšťa.

V § 9 sa vypúšťajú odseky 2 a 4. Doterajší odsek 3 sa označuje ako odsek 2.

Za § 9 sa vkladá § 9a, ktorý vrátane nadpisu znie:

§ 9a

Prechodné ustanovenia k úpravám účinným od ..........2011

Územné konania, stavebné konania a kolaudačné konania, ktoré sa začali pred ..........2011, sa dokončia podľa tohto zákona.

Ak sa stavebné konanie uskutočnilo podľa predpisov platných do účinnosti tohto zákona a nebolo v ňom preukázané vlastnícke právo alebo iné právo k pozemkom, je potrebné ho preukázať v kolaudačnom konaní.

Predkupné právo štátu k pozemkom, na ktorých sa má uskutočniť stavba diaľnice alebo cesty pre motorové vozidlá, ktoré vzniklo pred účinnosťou tohto zákona na základe § 7a, zaniká dňom účinnosti tohto zákona. Právnická osoba zriadená štátom je povinná do dvoch mesiacov odo dňa účinnosti tohto zákona podať návrh na výmaz predkupného práva štátu z katastra nehnuteľností.

**Čl. II**

Tento zákon nadobúda účinnosť dňom vyhlásenia.